Avis juridique important

|

32000D0223

2000/223/EF: Rådets afgørelse af 13. marts 2000 om ændring af afgørelse 1999/70/EF om de nationale centralbankers eksterne revisorer

EF-Tidende nr. L 071 af 18/03/2000 s. 0024 - 0024

RÅDETS AFGØRELSEaf 13. marts 2000om ændring af afgørelse 1999/70/EF om de nationale centralbankers eksterne revisorer(2000/223/EF)RÅDET FOR DEN EUROPÆISKE UNION HAR -under henvisning til statutten for Det Europæiske System af Centralbanker og Den Europæiske Centralbank, særlig artikel 27.1,under henvisning til henstilling af 21. februar 2000 fra Den Europæiske Centralbank (i det følgende benævnt "ECB"), ogud fra følgende betragtninger:(1) ECB og de nationale centralbankers regnskaber revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.(2) ECB's Styrelsesråd har henstillet til Rådet, at det fra og med regnskabsåret 2000 godkender en efterfølger for en af de eksterne revisorer for Deutsche Bundesbank, som blev godkendt ved Rådets afgørelse 1999/70/EF(1).(3) Det er hensigtsmæssigt af følge styrelsesrådets henstilling -TRUFFET FØLGENDE AFGØRELSE:Artikel 1Artikel 1, stk. 2, i afgørelse 1999/70/EF affattes således: "2. KPMG Deutsche Treuhand-Gesellschaft AG og Ernst &  Young Deutsche Allgemeine Treuhand AG godkendes som eksterne revisorer for Deutsche Bundesbank for årsregnskaberne fra og med regnskabsåret 2000."Artikel 2Denne afgørelse meddeles ECB.Artikel 3Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 13. marts 2000.På Rådets vegneJ. PINA MOURAFormand(1) EFT L 22 af 29.1.1999, s. 69.


title: Europa-Parlamentets afgørelse af 23. april 2009 om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2007

text:
               26.9.2009

               DA

               Den Europæiske Unions Tidende

               L 255/185

         EUROPA-PARLAMENTETS AFGØRELSE
   af 23. april 2009
   om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2007
   (2009/675/EF)
   EUROPA-PARLAMENTET,

               —

               der henviser til det endelige årsregnskab for Den Europæiske Fødevaresikkerhedsautoritet for regnskabsåret 2007 (1),

               —

               der henviser til Revisionsrettens beretning om det endelige årsregnskab for Den Europæiske Fødevaresikkerhedsautoritet for regnskabsåret 2007 med autoritetens svar (2),

               —

               der henviser til Rådets henstilling af 10. februar 2009 (5588/2009 — C6-0060/2009),

               —

               der henviser til EF-traktaten, særlig artikel 276,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

               —

               der henviser til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (4), særlig artikel 44,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordningen for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,

               —

               der henviser til forretningsordenens artikel 71 og bilag V,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0172/2009),

               1.

               meddeler direktøren for Den Europæiske Fødevaresikkerhedsautoritet decharge for gennemførelsen af autoritetens budget for regnskabsåret 2007;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integreret del heraf, til direktøren for Den Europæiske Fødevaresikkerhedsautoritet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Klaus WELLE

            Generalsekretær

      (1)  EUT C 278 af 31.10.2008, s. 35.

      (2)  EUT C 311 af 5.12.2008, s. 100.

      (3)  EFT L 248 af 16.9.2002, s. 1.

      (4)  EFT L 31 af 1.2.2002, s. 1.

      (5)  EFT L 357 af 31.12.2002, s. 72.
   EUROPA-PARLAMENTETS BESLUTNING
   af 23. april 2009
   med bemærkninger, der er en integreret del af afgørelsen om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2007
   EUROPA-PARLAMENTET,

               —

               der henviser til det endelige årsregnskab for Den Europæiske Fødevaresikkerhedsautoritet for regnskabsåret 2007 (1),

               —

               der henviser til Revisionsrettens beretning om det endelige årsregnskab for Den Europæiske Fødevaresikkerhedsautoritet for regnskabsåret 2007 med autoritetens svar (2),

               —

               der henviser til Rådets henstilling af 10. februar 2009 (5588/2009 — C6-0060/2009),

               —

               der henviser til EF-traktaten, særlig artikel 276,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

               —

               der henviser til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (4), særlig artikel 44,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordningen for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,

               —

               der henviser til forretningsordenens artikel 71 og bilag V,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0172/2009),

               A.

               idet Revisionsretten fastslog, at den havde fået rimelig sikkerhed for, at årsregnskabet for regnskabsåret 2007 er rigtigt, og at de underliggende transaktioner er lovlige og formelt korrekte,

               B.

               idet Europa-Parlamentet den 22. april 2008 meddelte den administrerende direktør for Den Europæiske Fødevaresikkerhedsautoritet decharge for gennemførelsen af autoritetens budget for regnskabsåret 2006 (6) og i beslutningen med bemærkninger, der ledsager afgørelsen om decharge, bl.a.

                           —

                           bemærkede, at underudnyttelse af betalinger i 2006 primært var forbundet med autoritetens problemer med at ansætte højtkvalificeret personale i Parma; fremhævede, at kun to tredjedele af de 250 stillinger, der var opslået i henhold til autoritetens stillingsfortegnelse, var besat i slutningen af 2006; understregede, at manglen på personale medførte lavere forbrug af operationelle midler

                           —

                           bemærkede, at betalinger i 2006 var på 56 % af bevillingerne for driftsudgifter og 50 % for operationelle aktiviteter; at 20 % af de bevillinger, der blev fremført fra 2005, bortfaldt ved udgangen af 2006; og at der blev foretaget en lang række overførsler med en høj koncentration ved udgangen af året,

               1.

               noterer sig Revisionsrettens resultater om, at der blev fremført bevillinger for 8 600 000 EUR til 2008, og at 4 800 000 EUR bortfaldt; bemærker, at det til dels skyldtes den forsinkede vedtagelse og gennemførelse af årsplanen for tilskud i 2007; bemærker, at de bevillinger, der blev fremført fra det foregående år, beløb sig til 7 900 000 EUR, hvoraf 4 500 000 EUR var afsat til operationelle aktiviteter; bemærker, at over 25 % af de bevillinger, der blev fremført til operationelle aktiviteter, måtte bortfalde ved udgangen af året;

               2.

               er bekymret over Revisionsrettens konklusion om, at situationen er i strid med princippet om etårige budgetter og viser svagheder i autoritetens programmering og budgettering;

               3.

               noterer sig autoritetens svar om, at det var nødvendigt at træffe adskillige foranstaltninger i 2008 for at forbedre budgetforvaltningen, som f.eks. modeller, vejledning og yderligere administrativ støtte til at fremskynde indkaldelsen af ansøgninger om tilskud;

               4.

               noterer sig autoritetens svar med hensyn til fremførte bevillinger om, at fremførte bevillinger (17-18 %) var faldet sammenlignet med 2006 (22 %); bemærker imidlertid, at det samlede fremførte beløb er steget fra 7 900 000 EUR i 2006 til 8 600 000 EUR i 2007;

               5.

               anmoder om, at autoriteten følger op på Revisionsrettens bemærkninger og træffer yderligere foranstaltninger for at forbedre og fremskynde budgetgennemførelsen; og anmoder om, at de opfølgende foranstaltninger specificeres i autoritetens årlige aktivitetsrapport for 2008;

               6.

               noterer sig, at Revisionsrettens resultater behandlede et bidrag fra Kommissionen for at forberede tiltrædelsen af Kroatien og Tyrkiet som et almindeligt tilskud, selv om det skulle have været behandlet som formålsbestemt indtægt;

               7.

               noterer sig, at autoritetens svar om, at alle specifikke bidrag fra og med 2008 er registreret som formålsbestemt indtægt;

               8.

               noterer sig Revisionsrettens resultater vedrørende svagheder i styringen af missioner og det høje antal af og værdien for undtagelser;

               9.

               noterer sig autoritetens svar om, at denne situation var relateret til en specifik enhed, hvor organisatoriske ændringer siden er implementeret;

               10.

               bemærker, at 2007 var autoritetens femte driftsår;

               11.

               understreger autoritetens rolle med hensyn til at yde uafhængig videnskabelig rådgivning i alle spørgsmål af direkte eller indirekte betydning for fødevaresikkerheden, herunder dyresundhed og dyrevelfærd samt plantebeskyttelse — en rolle, som bliver stadig mere nødvendig i betragtning af forbrugernes bekymringer og behovet for en ordentlig formidling af videnskabeligt baseret rådgivning;

         Opfølgning på tidligere dechargeprocedurer

               12.

               lykønsker autoriteten med, at det er lykkedes at besætte 273 ud af 300 stillinger, der er oprettet i henhold til stillingsfortegnelsen efter at have haft vanskeligheder med at besætte stillinger med højtkvalificeret personale i Parma i flere år;

               13.

               bemærker, at budgetposten for personale nåede en gennemførelsesgrad på 95 % i stedet for de 97 %, der var forventet; bemærker alligevel, at autoriteten stadig har vanskeligheder med at rekruttere højtkvalificeret personale til Parma;

               14.

               henviser, hvad angår personale, til den medarbejderundersøgelse, der blev foretaget i slutningen af 2007; opfordrer autoritetens bestyrelse til regelmæssigt at foretage en sådan undersøgelse og indarbejde dens resultater i sin personaleadministration og daglige arbejde;

               15.

               bemærker, at svaghederne i ansættelsesprocedurerne er fremhævet i tidligere dechargeprocedurer og igen i den nuværende beretning fra Revisionsretten;

               16.

               anmoder om, at autoriteten hurtigst muligt tilpasser sine ansættelsesprocedurer i forhold til bestemmelserne;

               17.

               bemærker, at autoriteten som i tidligere dechargeprocedurer er kritiseret af Revisionsretten for ikke at have fulgt indkøbsprocedurerne i flere tilfælde; anmoder autoriteten om at fokusere i særlig grad på at følge indkøbsprocedurerne;

               18.

               anmoder om, at autoriteten rapporterer om de foranstaltninger, den har truffet for at afhjælpe manglerne på områderne for ansættelses- og indkøbsprocedurer, i sin årlige aktivitetsrapport for 2008;

               19.

               noterer sig, at autoritetens direktør overtog posten som koordinator for agenturernes netværk den 1. marts 2009;

               20.

               henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 23. april 2009 om økonomistyring og kontrol med europæiske agenturer (7).

      (1)  EUT C 278 af 31.10.2008, s. 35.

      (2)  EUT C 311 af 5.12.2008, s. 100.

      (3)  EFT L 248 af 16.9.2002, s. 1.

      (4)  EFT L 31 af 1.2.2002, s. 1.

      (5)  EFT L 357 af 31.12.2002, s. 72.

      (6)  EUT L 88 af 31.3.2009, s. 184.

      (7)  Se side 206 i denne EUT.


title: Kommissionens afgørelse af 21. juni 2012 om udpegelse af uafhængige videnskabelige eksperter til Det Rådgivende Udvalg for Risikovurdering inden for Lægemiddelovervågning  EØS-relevant tekst

text:
               22.6.2012

               DA

               Den Europæiske Unions Tidende

               C 182/9

         KOMMISSIONENS AFGØRELSE
   af 21. juni 2012
   om udpegelse af uafhængige videnskabelige eksperter til Det Rådgivende Udvalg for Risikovurdering inden for Lægemiddelovervågning
   (EØS-relevant tekst)
   2012/C 182/06
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (1), særlig artikel 61a, stk. 1, og
   ud fra følgende betragtninger:

               (1)

               I henhold til artikel 61a, stk. 1, i forordning (EF) nr. 726/2004 skal Kommissionen udpege seks uafhængige videnskabelige eksperter til medlemmer af Det Rådgivende Udvalg for Risikovurdering inden for Lægemiddelovervågning.

               (2)

               Artikel 61a, stk. 1, i forordning (EF) nr. 726/2004 bestemmer, at Kommissionen skal udpege disse medlemmer med henblik på at sikre, at der er relevant ekspertise til rådighed i udvalget.

               (3)

               Kommissionen har iværksat en offentlig indkaldelse af interessetilkendegivelser, jf. artikel 61a, stk. 1, i forordning (EF) nr. 726/2004.

               (4)

               Medlemmerne af udvalget udpeges for en treårig periode, som begynder den 2. juli 2012, og som kan fornyes én gang.

               (5)

               Hvis en uafhængig videnskabelig ekspert, som er udpeget i medfør af denne afgørelse, ikke længere er i stand til at medvirke effektivt i udvalgets arbejde, eller træder tilbage, kan Kommissionen erstatte det pågældende medlem med et medlem valgt fra reservelisten for den resterende del af hans mandatperiode —

         VEDTAGET DENNE AFGØRELSE:
   Artikel 1
   Følgende udpeges til medlemmer af Det Rådgivende Udvalg for Risikovurdering inden for Lægemiddelovervågning for en treårig mandatperiode fra den 2. juli 2012:

               —

               Jane Ahlqvist RASTAD

               —

               Marie Louise DE BRUIN

               —

               Stephen J. W. EVANS

               —

               Brigitte KELLER-STANISLAWSKI

               —

               Hervé LE LOUET

               —

               Lennart WALDENLIND.

         Artikel 2
   Følgende opføres på en reserveliste i prioriteret rækkefølge:

               —

               Thierry TRENQUE

               —

               Michael THEODORAKIS

               —

               Giampiero MAZZAGLIA

               —

               Marie-Christine PERAULT-POCHAT

               —

               Annemarie HVIDBERG HELLEBEK.

      Udfærdiget i Bruxelles, den 21. juni 2012.

            På Kommissionens vegne

         John DALLI

            Medlem af Kommissionen

      (1)  EUT L 136 af 30.4.2004, s. 1.


Avis juridique important

|

31997D0571

97/571/EF: Kommissionens afgørelse af 22. juli 1997 om den almindelige opstilling af europæiske tekniske godkendelser for byggevarer (EØS-relevant tekst)

EF-Tidende nr. L 236 af 27/08/1997 s. 0007 - 0013

KOMMISSIONENS AFGØRELSE af 22. juli 1997 om den almindelige opstilling af europæiske tekniske godkendelser for byggevarer (EØS-relevant tekst) (97/571/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (1), ændret ved direktiv 93/68/EØF (2), særlig bilag II, ogud fra følgende betragtninger:I henhold til artikel 8 i direktiv 89/106/EØF kan der gives europæiske tekniske godkendelser for visse byggevarer, herunder især til varer, for hvilke der hverken foreligger en harmoniseret standard eller en anerkendt national standard eller et mandat til en harmoniseret standard, samt til varer, som afviger betydeligt fra harmoniserede eller anerkendte nationale standarder;ved Kommissionens afgørelse 94/23/EF (3) blev der fastlagt fælles procedureregler for ansøgning om samt udarbejdelse og udstedelse af europæiske tekniske godkendelser;i henhold til bilaget til ovennævnte afgørelse skal indholdet og opstillingen af en europæisk teknisk godkendelse svare til en »almindelig opstilling«, der er vedtaget af Kommissionen;de i denne afgørelse fastsatte foranstaltninger er i overensstemmelse med udtalelse fra Det Stående Udvalg for Byggevarer -TRUFFET FØLGENDE AFGØRELSE:Eneste artikel I medfør af direktiv 89/106/EØF fastlægges den i bilaget til denne afgørelse anførte opstilling som den almindelige opstilling for europæiske tekniske godkendelser.Udfærdiget i Bruxelles, den 22. juli 1997.På Kommissionens vegneMartin BANGEMANNMedlem af Kommissionen(1) EFT nr. L 40 af 11. 2. 1989, s. 12.(2) EFT nr. L 220 af 30. 8. 1993, s. 1.(3) EFT nr. L 17 af 20. 1. 1994, s. 34.BILAG ALMINDELIG OPSTILLING FOR EUROPÆISK TEKNISK GODKENDELSE (ETA) NoteFormålet med denne »almindelige opstilling for europæisk teknisk godkendelse« er at sikre, at ETA'erne i alt væsentligt udformes på samme måde, uanset hvilken eller hvilke byggevarer der er tale om, og hvilket EOTA-organ der udsteder ETA'en.Derfor fastlægges i den »almindelige opstilling«:- det generelle indhold, fælles afsnit og deres nummerering- formuleringen af generelle overskrifter- formuleringen af fælles passager.Med kursiv forklares det nærmere, hvordan de enkelte afsnit og særlige klausuler skal udformes.  Navn, adresse og bomærke for den organisation, der udsteder ETA'enAutoriseret og anmeldt i overensstemmelse med artikel 10 i Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer.MEDLEM AF EOTA (anføres med EOTA's bomærke) EUROPEAN ORGANISATION FOR TECHNICAL APPROVALS DEN EUROPÆISKE ORGANISATION FOR TEKNISK GODKENDELSE   her anføres EOTA's fulde navn på engelsk og, på en ny linje, på den udstedende organisations officielle sprogEUROPÆISK TEKNISK GODKENDELSE ETA -   (nummer efter EOTA's nummereringssystem)Handelsnavn:   Byggevarens (byggevarernes) eventuelle handelsnavn(e) anføres her som det anvendes ved markedsføring af varerne i EF (og andre EØS-lande). Handelsnavne eller andre varebetegnelser bør ikke kunne medføre misforståelser med hensyn til varens (varernes) ydeevne eller forudsatte anvendelse.Godkendelsens indehaver:   navn og adresse på den fabrikant eller den af denne udpegede og i Fællesskabet etablerede agent, som ETA'en er udstedt til (artikel 9, stk. 3, i direktiv 89/106/EØF i det følgende benævnt »byggevaredirektivet«; punkt 2.1 i de fælles procedureregler i bilaget til Kommissionens beslutning 94/23/EF)Byggevarens (byggevarernes) almindelige type og anvendelse:  Her beskrives den almindelige type og forudsatte anvendelse af den eller de byggevarer, der er omfattet af ETA'en, samt i givet fald deres vigtigste ydeevneniveauer eller -klasser (byggevaredirektivets artikel 3, stk. 2, og artikel 6, stk. 3). Beskrivelsen anføres først på det udstedende EOTA-organs officielle sprog, derefter i engelsk oversættelse.Gyldighed: fra  til   (byggevaredirektivets artikel 8, stk. 4)Fremstillingsanlæg (1):  Her anføres fremstillingsanlægget eller -anlæggene. Er der tale om mange anlæg eller fremstillingssteder, bør disse anføres i et bilag, hvortil der henvises her.Denne europæiske tekniske godkendelse indeholder   sider, herunder   bilag, som udgør en integrerende del af dette dokument. (Oplys det samlede sidetal (både tekst og eventuelle tegninger i hoveddokument og bilag) og antallet af bilag).I. RETSGRUNDLAG OG ALMINDELIGE BETINGELSER 1. Denne europæiske tekniske godkendelse er udstedt af   (det udstedende organs navn) i medfør af:- Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (2),- her anføres den nationale retsforskrift, hvormed byggevaredirektivet er gennemført - dog kun hvis det er påkrævet efter national ret i den medlemsstat, hvor det udstedende organ er hjemmehørende- de fælles procedureregler for ansøgning om samt udarbejdelse og udstedelse af europæiske tekniske godkendelser, der er fastlagt i bilaget til Kommissionens afgørelse 94/23/EF (3),- ETA-retningslinje   Her anføres titel og nummer på den ETA-retningslinje, der danner grundlag for udstedelsen af ETA'en, medmindre den er udstedt i medfør af punkt 3.2 i de fælles procedureregler uden ETA-retningslinje i overensstemmelse med byggevaredirektivets artikel 9, stk. 2.2.   (det udstedende godkendelsesorgans navn) bemyndiges til at kontrollere, om bestemmelserne i denne europæiske tekniske godkendelse er opfyldt. Kontrollen kan finde sted på fremstillingsanlægget (fremstillingsanlæggene) (f.eks. kontrol af om denne europæiske tekniske godkendelses forudsætninger med hensyn til fremstillingen er opfyldt). Ansvaret for, om byggevarerne er i overensstemmelse med den europæiske tekniske godkendelse, samt for, om de er egnede til den forudsatte anvendelse, påhviler dog fortsat indehaveren af den europæiske tekniske godkendelse.3. Denne europæiske tekniske godkendelse må ikke overføres til andre fabrikanter eller agenter for fabrikanter end dem, der er anført på side 1, eller til andre fremstillingsanlæg end dem, der / anført på side 1 / er fastlagt i forbindelse med denne europæiske tekniske godkendelse (den ene mulighed slettes).4. Denne europæiske tekniske godkendelse kan trækkes tilbage af . . (navn på det udstedende godkendelsesorgan) i overensstemmelse med artikel 5, stk. 1, i direktiv 89/106/EØF.5. Denne europæiske tekniske godkendelse må kun gengives i sin helhed; dette gælder også transmission via elektroniske medier. Den kan dog gengives i uddrag med skriftlig tilladelse fra   (navn på det udstedende godkendelsesorgan). I så fald skal det anføres på gengivelsen, at der er tale om et uddrag. Tekst og tegninger i reklamemateriale må ikke indeholde modsigelser eller misbrug af den europæiske tekniske godkendelse.6. Godkendelsesorganet udsteder den europæiske tekniske godkendelse på sit eller sine officielle sprog. Disse versioner bør fuldt ud modsvare den version, som EOTA benytter til distribution. Oversættelser til andre sprog skal markeres som sådanne.II. SÆRLIGE BETINGELSER FOR DEN EUROPÆISKE TEKNISKE GODKENDELSE 1. Definition af byggevaren (byggevarerne) og af forudsat anvendelseHer anføres en teknisk beskrivelse af byggevaren (byggevarerne) og den forudsatte anvendelse på:- én tekstside (eller mindre) og en eller flere generelle tegninger på tilsammen én side, der vedføjes som bilag 1, hvortil der henvises i den under punkt II.1 anførte teksteller- to tekstsider.I teksten beskrives byggevarens (byggevarernes) type og form (herunder relevante ydeevneniveauer), materialebestanddele, komponenter og fremgangsmåde ved montering; det beskrives endvidere, i hvilken type bygværk den eller de byggevarer, ETA'en omfatter, forudsættes anvendt.Det anføres, hvilken levetid byggevaren (byggevarerne) antages at have ved den forudsatte anvendelse i byggevaredirektivets forstand.2. Byggevareegenskaber og eftervisningsmetoderHer anføres byggevarens (byggevarernes) og dens (deres) bestanddeles og komponenters nøjagtige og målbare egenskaber og parametre. Disse anføres i givet fald med behørig hensyntagen til det mandat til udarbejdelse af ETA-retningslinje for den pågældende byggevaregruppe, som Kommissionen har udstedt. Når der er tale om byggevarer, for hvilke man benytter fremgangsmåden i byggevaredirektivets artikel 9, stk. 2, anføres de direkte på grundlag af de relevante væsentlige krav (byggevaredirektivets bilag I), basisdokumenterne og de i basisdokumenternes punkt 1.2 anførte niveauer eller klasser for ydeevne, i det omfang det er relevant. Der tages også hensyn til eventuelle yderligere krav (f.eks. i medfør af andre EF-direktiver). Andre forhold vedrørende anvendelsesegnetheden anføres i nødvendigt omfang, herunder særlige egenskaber med henblik på identifikation af byggevaren (byggevarerne).Skal en byggevares sammensætning eller parametre behandles fortroligt (f.eks. den kemiske sammensætning af visse materialer), medtages dette ikke i selve ETA'en, men opbevares af det udstedende godkendelsesorgan sammen med den tekniske dokumentation for ETA'en. Disse oplysninger overdrages kun til de autoriserede organer, der er involveret i proceduren for attestering af overensstemmelse, i det omfang det er nødvendigt for disses prøvnings-, inspektions- og certificeringsopgaver.De procedurer, hvorefter bedømmelsen af en byggevares holdbarhed, egenskaber og ydeevne har fundet sted, beskrives kort. Der henvises til ETA-retningslinjen og/eller til harmoniserede, anerkendte nationale eller andre standarder (prøvningsmetoder, beregningsmetoder osv.), og relevante opnåede værdier og parametre anføres, i det omfang det er nyttigt og nødvendigt for byggevarens anvendelse og for konstruktionen af det bygværk eller den del af et bygværk, som byggevaren forudsættes anvendt i. Endvidere sammenfattes eventuelle særlige prøvningsmetoder/bedømmelsesmetoder, og relevante opnåede værdier og parametre anføres, i det omfang det er nyttigt og nødvendigt for byggevarens anvendelse og for konstruktionen af det bygværk eller den del af et bygværk som byggevaren forudsættes anvendt i. Om nødvendigt og hensigtsmæssigt henvises der til eventuelle bilag til ETA'en.3. Vurdering af overensstemmelse og CE-mærkning3.1. System for attestering af overensstemmelseHer anføres det system for attestering af overensstemmelse (byggevaredirektivets bilag III), der er fastlagt af Kommissionen. Omfatter ETA'en flere byggevarer, anføres det relevante system for attestering af overensstemmelse for hver byggevare for sig.3.2. Ansvarsområder3.2.1. Fabrikantens opgaver3.2.1.1. Produktionskontrol i fabrikkenMetoderne for og omfanget af fabrikantens løbende interne produktionskontrol specificeres, herunder prøvningernes type og mindste hyppighed. Hvis ETA'en omfatter flere byggevarer, behandles de hver for sig.3.2.1.2. Fabrikantens øvrige opgaver (kun hvis det er relevant)Alt efter det gældende system for attestering af overensstemmelse beskrives fabrikantens øvrige opgaver, f.eks. førstegangsafprøvning. Hvis ETA'en omfatter flere byggevarer, behandles de hver for sig.3.2.2. De autoriserede organers opgaverHer anføres de autoriserede organers opgaver ifølge det gældende system for attestering af overensstemmelse, herunder i givet fald type og hyppighed af prøvninger, forudgående kontrol og overvågning. Hvis ETA'en omfatter flere byggevarer, behandles de hver for sig.3.3. CE-mærkningCE-mærkningen anbringes på   (selve byggevaren - angiv om nødvendigt hvor på byggevaren - eller på etiketten; emballagen; ledsagende handelsdokument). CE-mærkningen ledsages af følgende oplysninger:Her anføres det, hvilke oplysninger der skal ledsage CE-mærkningen, således som det fremgår af Kommissionens generelle regler for CE-mærkning f.eks.:- Fabrikantens og fremstillingsanlæggets navn eller identifikationsmærke.- Det pågældende autoriserede organs nummer.- Byggevarens identitet (handelsnavn).- ETA nr.- Byggevarens relevante egenskaber/ydeevner og niveauer/klasser for ydeevne (alle byggevarer under samme betegnelse, uanset fremstillingsanlæg, skal opfylde de relevante krav til byggevareegenskaber og ydeevneværdier).- Fremstillingsår og om nødvendigt fremstillingstidspunkt og produktionsnummer.4. Forudsætninger, hvorunder byggevaren (byggevarerne) er bedømt som egnede til den forudsatte anvendelse4.1. FremstillingHer anføres særlige fabrikations- og samlingsteknikker i fabrikken samt krav til personalekvalifikationer og til fremstillingsanlæggets tekniske udstyr (f.eks. for limede eller svejste konstruktioner), hvis det har betydning for byggevarens (byggevarernes) egnethed til den forudsatte anvendelse, når de er monteret i bygværket, og hvis det har forbindelse med de væsentlige krav.Krav vedrørende fremstillingen, der skal behandles fortroligt, medtages ikke i selve ETA' en, men opbevares af det udstedende godkendelsesorgan sammen med den tekniske dokumentation for ETA'en. Oplysninger om sådanne krav overdrages kun til de autoriserede organer, der er involveret i proceduren for attestering af overensstemmelse, i det omfang det er nødvendigt for disses prøvnings-, inspektions- og certificeringsopgaver.4.2. MonteringHer anføres bestemmelser vedrørende montering/samling af byggevaren (byggevarerne) på byggepladsen. Der anføres særlige anvisninger til det udførende personale og om håndværksmæssig kvalitet, hvis det har betydning for, om byggevarens (byggevarernes) egnethed til den forudsatte anvendelse opnås, når den (de) er monteret i bygværket. Desuden oplyses om parametre (praktiske værdier osv.) og metoder, som der er behov for ved projekteringen af et bygværk eller en del af et bygværk, som byggevaren (byggevarerne) forudsættes anvendt i. I givet fald henvises der til standarder, ETA-retningslinjer eller bilag til ETA'en. Det tydeliggøres, at det er fabrikantens ansvar, at de berørte parter orienteres om disse bestemmelser.5. Anbefalinger til fabrikanten5.1. Anbefalinger vedrørende emballering, transport og oplagringHer anføres forhold der har betydning for, om byggevarens (byggevarernes) egnethed til den forudsatte anvendelse opnås, når den (de) er monteret i bygværket. Det tydeliggøres, at det er fabrikantens ansvar, at de berørte parter orienteres om disse bestemmelser.5.2. Anbefalinger vedrørende anvendelse, vedligeholdelse og reparationHer anføres forhold vedrørende »driftstilstand«, vedligehold, reparation og advarsler, hvis de har betydning for, om byggevarens (byggevarernes) egnethed til den forudsatte anvendelse opretholdes, efter at den (de) er monteret i bygværket. Det tydeliggøres, at det er fabrikantens ansvar, at de berørte parter orienteres om disse bestemmelser.Bilag 1 BESKRIVELSE AF BYGGEVAREN (BYGGEVARERNE)   Her anføres på en enkelt side i givet fald en eller flere tegninger, der rummer en generel beskrivelse af byggevaren (byggevarerne) (se også bemærkningen om indholdet i afsnit II.1).Bilag 2 til n Flere bilag efter behov, f.eks.:- Yderligere beskrivelser af byggevaren (byggevarerne) og dens (deres) bestanddele, af detaljer vedrørende fremstilling, transport, håndtering, oplagring, montering (i givet fald også tegninger).- Metoder til bestemmelse af byggevareegenskaber (prøvning, beregning eller andre metoder, i det omfang der ikke kan henvises til en ETA-retningslinje eller til standarder).- Konstruktionsmetoder for den del af bygværket, som byggevaren (byggevarerne) skal indgå i, hvis det har betydning for byggevarens (byggevarernes) egnethed til den forudsatte anvendelse, når den (de) er monteret i bygværket, og hvis der ikke kan henvises til en ETA-retningslinje eller til standarder.- Anvisninger med henblik på montering/bearbejdning, hvis det har betydning for byggevarens (byggevarernes) egnethed til den forudsatte anvendelse, når den (de) er monteret i bygværket, og hvis der ikke kan henvises til en ETA-retningslinje eller til standarder.(1) Fremstillingsanlægget (eller -anlæggene) anføres kun, hvis det er nødvendigt af tekniske grunde, f.eks. på grund af antagelser under punkt II.4.1 »Fremstilling«. Hvis det er hensigtsmæssigt af praktiske grunde, eller hvis ETA-indehaveren ønsker det, kan fremstillingsanlægget (eller -anlæggene) også anføres i et ikke-offentliggjort tillæg til ETA'en, som opbevares af det udstedende godkendelsesorgan, og som kun overdrages til de autoriserede organer, der er involveret i proceduren for attestering af overensstemmelse.(2) EFT nr. L 40 af 11. 2. 1989, s. 12.(3) EFT nr. L 17 af 20. 1. 1994, s. 34.


title: 2008/569/EF,Euratom: Rådets afgørelse af 27. juni 2008 om udnævnelse af tre dommere ved Retten for EU-Personalesager

text:
               11.7.2008

               DA

               Den Europæiske Unions Tidende

               L 183/31

      RÅDETS AFGØRELSE

   af 27. juni 2008
   om udnævnelse af tre dommere ved Retten for EU-Personalesager
   (2008/569/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 225 A,
   under henvisning til traktaten om oprettelse af Det Europæiske Atomenergifællesskab, særlig artikel 140 B, og
   ud fra følgende betragtninger:

               (1)

               Retten for EU-Personalesager, herefter benævnt »EU-Personaleretten«, blev oprettet ved Rådets afgørelse nr. 2004/752/EF, Euratom (1). Nævnte afgørelse tilføjer med henblik herpå et bilag til protokollen vedrørende statutten for Domstolen (herefter benævnt »bilag I til statutten for Domstolen«).

               (2)

               Rådet har ved sin afgørelse nr. 2005/150/EF, Euratom (2) fastsat betingelserne og de nærmere bestemmelser vedrørende indgivelse og behandling af ansøgningerne med henblik på udnævnelse af dommerne ved EU-Personaleretten, som fastsat i artikel 3, stk. 2, i bilag I til statutten for Domstolen.

               (3)

               Rådet har ved sin afgørelse nr. 2005/49/EF, Euratom (3) fastsat forretningsordenen for det udvalg, som er nedsat i henhold til artikel 3, stk. 3, i bilag I til statutten for Domstolen, herefter benævnt »udvalget«.

               (4)

               Rådet har ved sin afgørelse nr. 2005/151/EF, Euratom (4) udnævnt medlemmerne af udvalget.

               (5)

               Ved sin afgørelse nr. 2005/577/EF, Euratom (5) har Rådet efter høring af udvalget udnævnt de syv dommere ved EU-Personaleretten. I medfør af afgørelsens artikel 2 blev tre af disse dommere udnævnt for en periode på tre år fra den 1. oktober 2005 til den 30. september 2008. Efter lodtrækningen foretaget af Rådets formand på samlingen den 12. oktober 2005 udløber embedsperioden for dommerne Irena BORUTA, Horstpeter KREPPEL og Sean VAN RAEPENBUSCH den 30. september 2008 (6).

               (6)

               En offentlig indkaldelse af ansøgninger med henblik på udnævnelse af tre dommere ved EU-Personaleretten for perioden fra den 1. oktober 2008 til den 30. september 2014 blev offentliggjort den 7. december 2007 (7). Fristen for indgivelse af ansøgninger udløb den 25. januar 2008. Der er registreret 53 ansøgninger, herunder fra de tre afgående dommere.

               (7)

               Udvalget har holdt møder den 3. og 4. og den 9. og 10. april 2008. Som afslutning på sit arbejde udarbejdede det den udtalelse og den liste, der er omhandlet i artikel 3, stk. 4, i bilag I til statutten for Domstolen. Listen omfatter seks kandidater.

               (8)

               I henhold til EF-traktatens artikel 225 A, stk. 4, og Euratomtraktatens artikel 140 B, stk. 4, udnævnes dommerne ved EU-Personaleretten af Rådet.

               (9)

               Retten skal således udnævne tre af de personer, der er opført på ovennævnte liste, til dommere og samtidig påse, at retten får en afbalanceret sammensætning på så bredt et geografisk grundlag som muligt blandt medlemsstaternes statsborgere og for så vidt angår de repræsenterede nationale retssystemer, jf. artikel 3, stk. 1, i bilag I til statutten for Domstolen.

               (10)

               Afgørelsen om at genudnævne de tre afgående dommere ved Retten for EU-personalesager er truffet af Rådet for at tage hensyn til det ekstraordinære forhold, at de rent faktisk har bestridt deres embede i to år. Den kan under ingen omstændigheder danne præcedens —

         TRUFFET FØLGENDE AFGØRELSE:
   Artikel 1
   Til dommere ved Retten for EU-personalesager udnævnes for en periode på seks år fra den 1. oktober 2008 til den 30. september 2014:

               —

               Irena BORUTA,

               —

               Horstpeter KREPPEL,

               —

               Sean VAN RAEPENBUSCH.

         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 27. juni 2008.

            På Rådets vegne

         D. RUPEL

            Formand

      (1)  EUT L 333 af 9.11.2004, s. 7.

      (2)  EUT L 50 af 23.2.2005, s. 7.

      (3)  EUT L 21 af 25.1.2005, s. 13.

      (4)  EUT L 50 af 23.2.2005, s. 9.

      (5)  EUT L 197 af 28.7.2005, s. 28.

      (6)  EUT C 262 af 21.10.2005, s. 1.

      (7)  EUT C 295 af 7.12.2007, s. 26.


title: 2009/176/EF,Euratom: Afgørelse truffet af repræsentanterne for medlemsstaternes regeringer den 25. februar 2009 om udnævnelse af dommere og generaladvokater ved De Europæiske Fællesskabers Domstol

text:
               7.3.2009

               DA

               Den Europæiske Unions Tidende

               L 63/13

      AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER

   den 25. februar 2009
   om udnævnelse af dommere og generaladvokater ved De Europæiske Fællesskabers Domstol
   (2009/176/EF, Euratom)
   REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
   under henvisning til traktaten om oprettelse af Det Europæiske Fællesskab, særlig artikel 223,
   under henvisning til traktaten om oprettelse af Det Europæiske Atomenergifællesskab, særlig artikel 139, og
   ud fra følgende betragtninger:

               (1)

               Embedsperioderne for Vassilios SKOURIS, Allan ROSAS, Koen LENAERTS, Uno LÕHMUS, Lars BAY LARSEN, Rosario SILVA DE LAPUERTA, Jerzy MAKARCZYK, Endre JUHÁSZ, Marko ILEŠIČ, Ján KLUČKA, Aindrias Ó CAOIMH, Camelia TOADER og Jean-Jacques KASEL, dommere, samt for Luis Miguel POIARES PESSOA MADURO, Dámaso RUIZ-JARABO COLOMER, Juliane KOKOTT og Eleanor SHARPSTON, generaladvokater ved De Europæiske Fællesskabers Domstol, udløber den 6. oktober 2009.

               (2)

               Der bør foretages en delvis nybesættelse af De Europæiske Fællesskabers Domstol for perioden fra den 7. oktober 2009 til den 6. oktober 2015. Dog kan udnævnelsen af to dommere først ske på et senere tidspunkt, da der ikke foreligger noget forslag —

         TRUFFET FØLGENDE AFGØRELSE:
   Artikel 1
   1.   Til dommere ved De Europæiske Fællesskabers Domstol fra den 7. oktober 2009 til den 6. oktober 2015 udnævnes herved:

               Lars BAY LARSEN

               Aindrias Ó CAOIMH

               Endre JUHÁSZ

               Jean-Jacques KASEL

               Koen LENAERTS

               Uno LÕHMUS

               Allan ROSAS

               Marek SAFJAN

               Rosario SILVA DE LAPUERTA

               Vassilios SKOURIS

               Daniel ŠVÁBY.

         2.   Til generaladvokater ved De Europæiske Fællesskabers Domstol fra den 7. oktober 2009 til den 6. oktober 2015 udnævnes herved:

               Niilo JÄÄSKINEN

               Juliane KOKOTT

               Dámaso RUIZ-JARABO COLOMER

               Eleanor SHARPSTON.

         Artikel 2
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 25. februar 2009.

         M. VICENOVÁ

            Formand


Avis juridique important

|

31997D0253

97/253/EF, Euratom: Rådets Afgørelse af 14. april 1997 om beskikkelse af et medlem af Det Økonomiske og Sociale Udvalg

EF-Tidende nr. L 102 af 19/04/1997 s. 0030 - 0030

RÅDETS AFGØRELSE af 14. april 1997 om beskikkelse af et medlem af Det Økonomiske og Sociale Udvalg (97/253/EF, Euratom) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 195,under henvisning til traktaten om oprettelse af Det Europæiske Atomenergifællesskab, særlig artikel 167,under henvisning til Rådets afgørelse 94/660/EF, Euratom af 26. september 1994 om beskikkelse af medlemmerne af Det Økonomiske og Sociale Udvalg for perioden 21. september 1994 til 20. september 1998 (1),i betragtning af, at en plads som medlem af ovennævnte udvalg er blevet ledig, efter af André Laur er trådt tilbage som medlem, hvilket Rådet blev underrettet om den 8. november 1996,under henvisning til den kandidatliste, som Frankrigs regering forelagde den 25. november 1996,efter at have indhentet udtalelse fra Kommissionen for De Europæiske Fællesskaber -TRUFFET FØLGENDE AFGØRELSE:Eneste artikel Joseph Balle beskikkes som medlem af Det Økonomiske og Sociale Udvalg som efterfølger for André Laur for den resterende del af dennes mandatperiode, dvs. indtil den 20. september 1998.Udfærdiget i Luxembourg, den 14. april 1997.På Rådets vegneJ. VAN AARTSENFormand(1) EFT nr. L 257 af 5. 10. 1994, s. 20.


title: Rådets afgørelse 2011/273/FUSP af 9. maj 2011 om restriktive foranstaltninger over for Syrien

text:
               10.5.2011

               DA

               Den Europæiske Unions Tidende

               L 121/11

         RÅDETS AFGØRELSE 2011/273/FUSP
   af 9. maj 2011
   om restriktive foranstaltninger over for Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 29. februar 2011 udtrykte Den Europæiske Union sin alvorlige bekymring over udviklingen i situationen i Syrien og over indsættelsen af militære styrker og sikkerhedsstyrker i en række syriske byer.

               (2)

               Unionen fordømte på det kraftigste den voldelige undertrykkelse, herunder brugen af skarp ammunition, af fredelige protester forskellige steder over hele Syrien, som har resulteret i flere demonstranters død, sårede personer og vilkårlige tilbageholdelser, og opfordrede de syriske sikkerhedsstyrker til at udvise tilbageholdenhed i stedet for at praktisere undertrykkelse.

               (3)

               I lyset af situationens alvor bør der indføres restriktive foranstaltninger over for Syrien og de personer, der er ansvarlige for den voldelige undertrykkelse af civilbefolkningen i Syrien.

               (4)

               Der er behov for yderligere handling fra Unionens side for at iværksætte en række foranstaltninger —

         VEDTAGET DENNE AFGØRELSE:
   Artikel 1
   1.   Salg, levering, overførsel eller eksport af våben og af alle typer materiel i tilknytning hertil, herunder våben og ammunition, militærkøretøjer og militært udstyr, paramilitært udstyr samt reservedele hertil, såvel som udstyr, der kan anvendes til intern undertrykkelse, fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, til Syrien forbydes, uanset om de har oprindelse i medlemsstaterne eller ej.
   2.   Det er forbudt

               a)

               direkte eller indirekte at yde teknisk bistand, udøve mæglervirksomhed eller levere andre tjenester i tilknytning til produkter som omhandlet i stk. 1 eller i tilknytning til levering, fremstilling, vedligeholdelse og anvendelse af sådanne produkter til fysiske eller juridiske personer, enheder eller organer i Syrien eller til anvendelse i Syrien

               b)

               direkte eller indirekte at levere finansieringsmidler eller finansiel bistand i tilknytning til produkter som omhandlet i artikel 1, herunder navnlig gavebistand, lån og eksportkreditforsikring, til salg, levering, overførsel eller eksport af sådanne produkter eller til ydelse af teknisk bistand, udøvelse af mæglervirksomhed eller levering af andre tjenester i tilknytning hertil, til alle fysiske eller juridiske personer, enheder eller organer i Syrien eller til anvendelse i Syrien.

               c)

               bevidst og forsætligt at deltage i aktiviteter, hvis formål eller virkning er at omgå forbuddene i litra a) eller b).

         Artikel 2
   1.   Artikel 1 finder ikke anvendelse på:

               a)

               leveringer og teknisk assistance, der er udelukkende er til støtte for eller brug af FN's overvågningsstyrke for troppeadskillelse (UNDOF)

               b)

               salg, levering, overførsel eller eksport af ikke-dødbringende militært udstyr eller af udstyr, der kan anvendes til intern undertrykkelse, og som udelukkende er til humanitær brug eller beskyttelsesbrug eller til brug for FN's og Den Europæiske Unions institutionsopbygningsprogrammer eller Den Europæiske Unions og FN's krisestyringsoperationer

               c)

               salg, levering, overførsel eller eksport af ikke-kampmæssige køretøjer, der er fremstillet eller udstyret med materialer til ballistisk beskyttelse, og som udelukkende er bestemt til beskyttelsesbrug for Den Europæiske Unions og dens medlemsstaters personale i Syrien

               d)

               ydelse af teknisk bistand, mæglervirksomhed eller andre tjenester i forbindelse med sådant udstyr eller sådanne programmer og operationer

               e)

               levering af finansieringsmidler og finansiel bistand i forbindelse med sådant udstyr eller sådanne programmer og operationer,

         hvis sådan eksport og bistand på forhånd er godkendt af den relevante kompetente myndighed.
   2.   Artikel 1 finder ikke anvendelse på beskyttelsesbeklædning, herunder skudsikre veste og militærhjelme, der midlertidigt og udelukkende til personlig brug eksporteres til Syrien af personel fra FN eller fra Den Europæiske Union eller dens medlemsstater, repræsentanter for medierne, humanitært hjælpepersonale, ulandsfrivillige og tilknyttet personale.
   Artikel 3
   1.   Medlemsstaterne træffer de nødvendige foranstaltninger for at hindre indrejse i eller transit gennem deres område for de personer, der er ansvarlige for den voldelige undertrykkelse af civilbefolkningen i Syrien, og for personer med tilknytning til dem, jf. listen i bilaget.
   2.   Stk. 1 forpligter dog ikke en medlemsstat til at nægte sine egne statsborgere indrejse på medlemsstatens eget område.
   3.   Stk. 1 gælder med forbehold af tilfælde, hvor en medlemsstat er bundet af en folkeretlig forpligtelse, dvs.:

               a)

               som værtsland for en international mellemstatslig organisation

               b)

               som værtsland for en international konference, som er indkaldt af FN eller afholdes i FN's regi

               c)

               i henhold til en multilateral aftale, hvorved der tilkendes privilegier og immuniteter, eller

               d)

               i henhold til Lateranforliget fra 1929 mellem Pavestolen (Vatikanstaten) og Italien.

         4.   Stk. 3 anses ligeledes for at gælde i tilfælde, hvor en medlemsstat er værtsland for Organisationen for Sikkerhed og Samarbejde i Europa (OSCE).
   5.   Rådet underrettes behørigt, hver gang en medlemsstat indrømmer en fritagelse i henhold til stk. 3 eller 4.
   6.   Medlemsstaterne kan indrømme fritagelser fra foranstaltningerne i stk. 1, hvis rejsen er berettiget af hastende humanitære hensyn eller af hensyn til muligheden for at kunne deltage i mellemstatslige møder, herunder møder i EU-regi, eller møder, hvor en medlemsstat, der varetager formandskabet for OSCE, er vært, og hvor der føres en politisk dialog, som direkte fremmer demokratiet, menneskerettighederne og retssikkerheden i Syrien.
   7.   En medlemsstat, der ønsker at indrømme fritagelser, jf. stk. 6, giver Rådet skriftlig meddelelse herom. Fritagelsen anses for at være indrømmet, medmindre et eller flere rådsmedlemmer skriftligt gør indsigelse inden for to arbejdsdage efter at have modtaget meddelelsen om den foreslåede fritagelse. Hvis et eller flere af rådsmedlemmerne gør indsigelse, kan Rådet med kvalificeret flertal beslutte at indrømme den foreslåede fritagelse.
   8.   I tilfælde hvor en medlemsstat i medfør af stk. 3, 4, 6 og 7 tillader indrejse i eller transit gennem sit område for de personer, der er opført på listen i bilaget, gælder tilladelsen udelukkende det formål, til hvilket den er udstedt, og de berørte personer.
   Artikel 4
   1.   Alle pengemidler og økonomiske ressourcer, som tilhører, ejes, besiddes eller kontrolleres af de personer, der er ansvarlige for den voldelige undertrykkelse af civilbefolkningen i Syrien, og fysiske eller juridiske personer og enheder med tilknytning til dem, der er opført på listen i bilaget, indefryses.
   2.   Ingen pengemidler eller økonomiske ressourcer må hverken direkte eller indirekte stilles til rådighed for eller være til fordel for de fysiske eller juridiske personer eller enheder, der er opført på listen i bilaget.
   3.   En medlemsstats kompetente myndighed kan på sådanne vilkår, som den skønner hensigtsmæssige, give tilladelse til frigivelse af visse indefrosne pengemidler eller økonomiske ressourcer eller til, at visse pengemidler eller økonomiske ressourcer stilles til rådighed efter at have konstateret, at de pågældende pengemidler eller økonomiske ressourcer

               a)

               er nødvendige til at dække basale behov hos de personer, der er opført på listen i bilaget, og de familiemedlemmer, som disse har forsørgerpligt over for, herunder betaling af fødevarer, husleje eller renter og afdrag på hypotekslån, medicin og lægebehandling, skatter, forsikringspræmier og offentlige forbrugsafgifter

               b)

               alene er bestemt til betaling af rimelige honorarer og godtgørelse af udgifter i forbindelse med juridisk bistand

               c)

               alene er bestemt til betaling af afgifter eller gebyrer til rutinemæssig opbevaring eller forvaltning af indefrosne pengemidler eller økonomiske ressourcer, eller

               d)

               er nødvendige til afholdelse af ekstraordinære udgifter, såfremt den kompetente myndighed har meddelt de kompetente myndigheder i de øvrige medlemsstater og Kommissionen, hvorfor den skønner, at der bør gives særlig tilladelse, mindst to uger før meddelelsen af tilladelsen.

         Medlemsstaten underretter de øvrige medlemsstater og Kommissionen om alle tilladelser, der gives i medfør af dette stykke.
   4.   Uanset stk. 1 kan en medlemsstats kompetente myndigheder give tilladelse til frigivelse af visse indefrosne pengemidler eller økonomiske ressourcer, hvis følgende betingelser er opfyldt:

               a)

               pengemidlerne eller de økonomiske ressourcer er omfattet af en judiciel, administrativ eller voldgiftsmæssig afgørelse om tilbageholdelsesret, der er truffet inden den dato, hvor den i artikel 4, stk. 1, omhandlede fysiske eller juridiske person eller enhed blev optaget i bilaget, eller af en judiciel, administrativ eller voldgiftsmæssig kendelse, der er afsagt før denne dato

               b)

               pengemidlerne eller de økonomiske ressourcer skal udelukkende anvendes til at opfylde fordringer, der er sikret ved en sådan afgørelse om tilbageholdelsesret eller er anerkendt som gyldige ved en sådan kendelse, inden for de grænser, som er fastsat ved gældende lovgivning og administrative bestemmelser om sådanne fordringshaveres rettigheder

               c)

               afgørelsen om tilbageholdelsesret eller kendelsen er ikke til fordel for en fysisk eller juridisk person eller enhed, der er opført i bilaget, og

               d)

               anerkendelse af afgørelsen om tilbageholdelsesret eller kendelsen må ikke ske i strid med almindelige retsprincipper i den pågældende medlemsstat.

         Medlemsstaten underretter de øvrige medlemsstater og Kommissionen om alle tilladelser, der gives i medfør af dette stykke.
   5.   Stk. 1 er ikke til hinder for, at en udpeget person eller enhed foretager en betaling i henhold til en kontrakt, der er indgået, før denne person eller enhed blev opført på listen, såfremt den relevante medlemsstat har fastslået, at betalingen ikke, hverken direkte eller indirekte, modtages af en person eller enhed, der er udpeget i henhold til stk. 1.
   6.   Stk. 2 gælder ikke beløb, der tilføres indefrosne konti i form af

               a)

               renter eller anden form for afkast fra disse konti eller

               b)

               forfaldne betalinger i henhold til kontrakter, aftaler eller forpligtelser, som er indgået eller opstået forud for den dato, hvor disse konti blev omfattet af denne afgørelse,

         forudsat at sådanne renter, andre afkast og betalinger fortsat er omfattet af stk. 1.
   Artikel 5
   1.   Rådet udarbejder på forslag af en medlemsstat eller Unionens højtstående repræsentant for udenrigsanliggender og sikkerhedspolitik listen i bilaget og vedtager ændringer hertil.
   2.   Rådet underretter den pågældende person eller enhed om sin afgørelse, herunder om begrundelsen for opførelsen, enten direkte, hvis adressen er kendt, eller ved offentliggørelse af en bekendtgørelse, og giver personen eller enheden mulighed for at fremsætte bemærkninger.
   3.   Når der fremsættes bemærkninger eller forelægges væsentlig ny dokumentation, tager Rådet sin afgørelse op til fornyet overvejelse og underretter den pågældende person eller enhed herom.
   Artikel 6
   1.   Bilaget skal indeholde grundene til at opføre de pågældende personer og enheder på listen.
   2.   Bilaget skal også indeholde de oplysninger, som er tilgængelige, og som er nødvendige for at identificere de pågældende personer eller enheder. For så vidt angår personer kan sådanne oplysninger omfatte navne med tilhørende aliaser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted.
   Artikel 7
   For at give foranstaltningerne i denne afgørelse størst mulig virkning tilskynder Unionen tredjelande til at vedtage restriktive foranstaltninger svarende til dem, der er indeholdt i denne afgørelse.
   Artikel 8
   Denne afgørelse finder anvendelse i en periode på tolv måneder. Den kan til enhver tid tages op til fornyet vurdering. Den kan om nødvendigt forlænges eller ændres, hvis Rådet fastslår, at målene ikke er nået.
   Artikel 9
   Denne afgørelse træder i kraft på dagen for vedtagelsen.

      Udfærdiget i Bruxelles, den 9. maj 2011.

            På Rådets vegne

         MARTONYI J.

            Formand

      BILAG

         Liste over personer og enheder omhandlet i artikel 3 og 4

         Personer

                  Navn

                  Identificerende oplysninger

                  Begrundelse

                  Opført på listen den

                  1.

                  Maher Al-Assad

                  Født den 8.12.1967, diplomatpasnr. 4138

                  Chef for hærens fjerde division, medlem af centralkommandoen i Baath, republikanergardens stærke mand, hovedmanden bag undertrykkelsen af demonstranter.

                  09.05.2011

                  2.

                  Ali Mamlouk

                  Født den 19.2.1946 i Damaskus, diplomatpasnr. 983

                  Chef for den almindelige efterretningstjeneste, chef for den syriske efterretningstjeneste siden 2005, involveret i undertrykkelsen af demonstranter.

                  09.05.2011

                  3.

                  Mohammad Ibrahim Al-Chaar

                  Indenrigsminister i regeringen, involveret i undertrykkelsen af demonstranter.

                  09.05.2011

                  4.

                  Atef Najib

                  Tidligere ansvarlig for sikkerhedspolitikken i Deraa, involveret i undertrykkelsen af demonstranter.

                  09.05.2011

                  5.

                  Hafez Makhlouf

                  Født den 2.4.1971 i Damaskus, diplomatpasnr. 2246

                  Oberst for enhed i den almindelige efterretningstjeneste (General Intelligence Directorate Damascus Branch), nært beslægtet med Maher Al-Assad, involveret i undertrykkelsen af demonstranter.

                  09.05.2011

                  6.

                  Mohammed Dib Zeitoun

                  Chef for den politiske sikkerhed, involveret i undertrykkelsen af demonstranter.

                  09.05.2011

                  7.

                  Amjad Al-Abbas

                  Chef for den politiske sikkerhed i Banyas, involveret i undertrykkelsen af demonstranter i Baida.

                  09.05.2011

                  8.

                  Rami Makhlouf

                  Født den 10.7.1969 i Damaskus, pasnr. 454224

                  Syrisk forretningsmand. Person med tilknytning til Maher Al-Assad, finansierer regimet, der tillader undertrykkelsen af demonstranter.

                  09.05.2011

                  9.

                  Abd Al-Fatah Qudsiyah

                  Chef for Syriens militære efterretningstjeneste og som sådan involveret i undertrykkelsen af civilbefolkningen.

                  09.05.2011

                  10.

                  Jamil Hassan

                  Chef for det syriske luftvåbens efterretningstjeneste og som sådan involveret i undertrykkelsen af civilbefolkningen.

                  09.05.2011

                  11.

                  Rustum Ghazali

                  Chef for Syriens militære efterretningstjenestes afdeling for Damaskusregionen og som sådan involveret i undertrykkelsen af civilbefolkningen.

                  09.05.2011

                  12.

                  Fawwaz Al-Assad

                  Involveret i undertrykkelsen af civilbefolkningen som medlem af Shabiha-militsen.

                  09.05.2011

                  13.

                  Mundir Al-Assad

                  Involveret i undertrykkelsen af civilbefolkningen som medlem af Shabiha-militsen.

                  09.05.2011


title: 2012/258/EU: Den Europæiske Centralbanks afgørelse af 26. april 2012 om ændring af afgørelse ECB/2010/22 om proceduren for kvalitetsgodkendelse af producenter af eurosedler (ECB/2012/7)

text:
               15.5.2012

               DA

               Den Europæiske Unions Tidende

               L 126/13

         DEN EUROPÆISKE CENTRALBANKS AFGØRELSE
   af 26. april 2012
   om ændring af afgørelse ECB/2010/22 om proceduren for kvalitetsgodkendelse af producenter af eurosedler
   (ECB/2012/7)
   (2012/258/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 128, stk. 1,
   under henvisning til statutten for Det Europæiske System af Centralbanker og Den Europæiske Centralbank, særlig artikel 16,
   under henvisning til afgørelse ECB/2010/22 af 25. november 2010 om proceduren for kvalitetsgodkendelse af producenter af eurosedler (1), særlig artikel 2, stk. 4, artikel 7 og artikel 10, og
   ud fra følgende betragtninger:

               (1)

               Beføjelsen til at træffe beslutninger om godkendelse i henhold til artikel 2, stk. 4, i afgørelse ECB/2010/22 er blevet delegeret til Direktionen af Styrelsesrådet i overensstemmelse med artikel 12.1, andet afsnit, i statutten for Det Europæiske System af Centralbanker og den Europæiske Centralbank.

               (2)

               Proceduren for at tildele, forny og forlænge kvalitetsgodkendelser, som er fastsat i afgørelse ECB/2010/22, bør ændres for at muliggøre en hurtigere behandling af ansøgninger om kvalitetsgodkendelse, for derved at sikre en rettidig tildeling, fornyelse eller forlængelse af godkendelserne og for at lette den administrative byrde for Den Europæiske Centralbanks (ECB) Direktion.

               (3)

               Med henblik herpå bør det gøres muligt for Direktionen at videredelegere beføjelsen til at træffe beslutninger om rutinemæssige godkendelser til et eller flere af sine medlemmer. Denne videredelegering vil imidlertid ikke omfatte beføjelsen til at tildele dispensationer, nægte ansøgninger om godkendelse, suspendere eller inddrage godkendelser.

               (4)

               Afgørelse ECB/2010/22 bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Ændring
   Artikel 2, stk. 4, i afgørelse ECB/2010/22 erstattes af følgende:

      »4.   Direktionen har beføjelse til at træffe alle beslutninger vedrørende kvalitetsgodkendelse af en producent, under hensyntagen til Seddelkomiteens synspunkter, og skal underrette Styrelsesrådet herom. Direktionen kan træffe beslutning om at videredelegere beføjelsen til at tildele, forny eller forlænge sådanne godkendelser i henhold til artikel 3, stk. 4, og artikel 4, stk. 3, artikel 7 og artikel 10 til et eller flere af sine medlemmer.«

   Artikel 2
   Ikrafttrædelse
   Denne afgørelse træder i kraft dagen efter dens offentliggørelse i Den Europæiske Unions Tidende.

      Udfærdiget i Frankfurt am Main, den 26. april 2012.

         Mario DRAGHI

            Formand for ECB

      (1)  EUT L 330 af 15.12.2010, s. 14.


Avis juridique important

|

31982D0610

82/610/EØF: Rådets afgørelse af 28. juli 1982 om indgåelse af aftalen i form af brevveksling om anden midlertidige forlængelse af gyldighedsperioden for den protokol, der er knyttet som bilag til aftalen mellem regeringen for republikken Guinea-Bissau og Det europæiske økonomiske Fællesskab om fiskeri ud for Guinea-Bissaus kystr

EF-Tidende nr. L 247 af 23/08/1982 s. 0033

++++  RAADETS AFGOERELSE  af 28 . juli 1982  om indgaaelse af aftalen i form af brevveksling om anden midlertidige forlaengelse af gyldighedsperioden for den protokol , der er knyttet som bilag til aftalen mellem regeringen for republikken Guinea-Bissau og Det europaeiske oekonomiske Faellesskab om fiskeri ud for Guinea-Bissaus kyst   ( 82/610/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab ,  under henvisning til aftalen mellem regeringen for republikken Guinea-Bissau og Det europaeiske oekonomiske Faellesskab om fiskeri ud for Guinea-Bissaus kyst ( 1 ) , saerlig artikel 17 , stk . 2 ,  under henvisning til forslag fra Kommissionen , og  ud fra foelgende betragtninger :  Faellesskabet og Guinea-Bissau har indledt de forhandlinger , der er omhandlet i artikel 17 , stk . 2 , i aftalen , med henblik paa at fastlaegge de aendringer eller supplerende bestemmelser , der skal indsaettes i bilagene til aftalen eller i den i aftalens artikel 9 naevnte protokol ;  de to parter er naaet til enighed om at forlaenge gyldighedsperioden for naevnte protokol med en ny midlertidig periode fra den 1 . august til den 31 . december 1982 , indtil det definitive resultat af disse forhandlinger foreligger -  TRUFFET FOELGENDE AFGOERELSE :  Artikel 1  Aftalen i form af brevveksling om anden midlertidige forlaengelse af gyldighedsperioden for den protokol , der er knyttet som bilag til aftalen mellem regeringen for republikken Guinea-Bissau og Det europaeiske oekonomiske Faellesskab om fiskeri ud for Guinea-Bissaus kyst , godkendes herved paa Faellesskabets vegne .  Teksten til aftalen er knyttet til denne afgoerelse .  Artikel 2  Formanden for Raadet bemyndiges til at udpege de personer , der er befoejet til at undertegne aftalen med bindende virkning for Faellesskabet .  Udfaerdiget i Bruxelles , den 28 . juli 1982 .  Paa Raadets vegne  O . MOELLER  Formand  ( 1 ) EFT nr . L 226 af 29 . 8 . 1980 , s . 34 .  AFTALE  i form af brevveksling om anden midlertidige forlaengelse af gyldighedsperioden for den protokol , der er knyttet som bilag til aftalen mellem regeringen for republikken Guinea-Bissau og Det europaeiske oekonomiske Faellesskab om fiskeri ud for Guinea-Bissaus kyst  Brev nr . 1  Hr ... ,  Jeg har den aere hermed at bekraefte , at vi er naaet til enighed om foelgende interimsordning med henblik paa at sikre den fortsatte anvendelse af fiskeriaftalen mellem regeringen for republikken Guinea-Bissau og Det europaeiske oekonomiske Faellesskab indtil afslutning af forhandlingerne om den protokol , der er knyttet som bilag til fiskeriaftalen , idet naevnte ordning skal gaelde for det tredje aar , i hvilket aftalen finder anvendelse :  1 . I perioden fra den 1 . august 1982 til den 31 . december 1982 anvendes den ordning , der har vaeret gaeldende siden den 1 . marts 1980 .  Faellesskabets finansielle godtgoerelse under interimsordningen vil pro rata temporis svare til den godtgoerelse , der er fastsat i artikel 2 i den til aftalen knyttede protokol .  2 . I interimsperioden vil licenser blive udstedt mod gebyrer , der pro rata temporis svarer til de gebyrer , der er fastlagt under litra A , nr . 1 , i bilag I til aftalen .  3 . Den finansielle godtgoerelse , der betales i henhold til punkt 1 , og stoerrelsen af de fiskerirettigheder  ( licenser ) , der faktisk indroemmes i henhold til punkt 2 , vil blive afskrevet efter fremgangsmaader , der skal forhandles i henhold til bestemmelserne i den protokol , der skal gaelde fra aftalens tredje aar .  Jeg ville vaere Dem taknemmelig , saafremt De vil anerkende modtagelsen af denne skrivelse .  Modtag , hr ... , forsikringen om min mest udmaerkede hoejagtelse .  Paa vegne af Det europaeiske oekonomiske Faellesskab  Brev nr . 2  Hr ... ,  Jeg har den aere hermed at anerkende modtagelsen af Deres skrivelse af dags dato med foelgende ordlyd :   " Jeg har den aere hermed at bekraefte , at vi er naaet til enighed om foelgende interimsordning med henblik paa at sikre den fortsatte anvendelse af fiskeriaftalen mellem regeringen for republikken Guinea-Bissau og Det europaeiske oekonomiske Faellesskab indtil afslutning af forhandlingerne om den protokol , der er knyttet som bilag til fiskeriaftalen , idet naevnte ordning skal gaelde for det tredje aar , i hvilket aftalen finder anvendelse :  1 . I perioden fra den 1 . august 1982 til den 31 . december 1982 anvendes den ordning , der har vaeret gaeldende siden den 1 . marts 1980 .  Faellesskabets finansielle godtgoerelse under interimsordningen vil pro rata temporis svare til den godtgoerelse , der er fastsat i artikel 2 i den til aftalen knyttede protokol .  2 . I interimsperioden vil licenser blive udstedt mod gebyrer , der pro rata temporis svarer til de gebyrer , der er fastlagt under litra A , nr . 1 , i bilag I til aftalen .  3 . Den finansielle godtgoerelse , der betales i henhold til punkt 1 , og stoerrelsen af de fiskerirettigheder ( licenser ) , der faktisk indroemmes i henhold til punkt 2 , vil blive afskrevet efter fremgangsmaader , der skal forhandles i henhold til bestemmelserne i den protokol , der skal gaelde fra aftalens tredje aar .  Jeg ville vaere Dem taknemmelig , saafremt De vil anerkende modtagelsen af denne skrivelse . " .  Modtag hr ... , forsikringen om min mest udmaerkede hoejagtelse .  For regeringen for republikken Guinea-Bissau


title: 2011/387/EU: Rådets afgørelse af 28. juni 2011 om Sloveniens elektroniske udveksling af oplysninger fra køretøjsregistre

text:
               1.7.2011

               DA

               Den Europæiske Unions Tidende

               L 173/9

         RÅDETS AFGØRELSE
   af 28. juni 2011
   om Sloveniens elektroniske udveksling af oplysninger fra køretøjsregistre
   (2011/387/EU)
   RÅDET FOR DEN EUROPÆISKE UNION HAR —
   under henvisning til Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (1), særlig artikel 25,
   under henvisning til Rådets afgørelse 2008/616/RIA af 23. juni 2008 om gennemførelse af afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (2), særlig artikel 20 og kapitel 4 i bilaget, og
   ud fra følgende betragtninger:

               (1)

               I henhold til protokollen om overgangsbestemmelser, der er knyttet som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om oprettelse af Det Europæiske Atomenergifællesskab, bevares retsvirkningerne af retsakter, der er vedtaget af Unionens institutioner, organer, kontorer og agenturer inden Lissabontraktatens ikrafttrædelse, så længe disse retsakter ikke er ophævet, annulleret eller ændret i medfør af traktaterne.

               (2)

               Artikel 25 i afgørelse 2008/615/RIA finder derfor anvendelse, og Rådet afgør med enstemmighed, om medlemsstaterne har gennemført bestemmelserne i nævnte afgørelses kapitel 6.

               (3)

               Artikel 20 i afgørelse 2008/616/RIA bestemmer, at afgørelser som omhandlet i artikel 25, stk. 2, i afgørelse 2008/615/RIA træffes på grundlag af en evalueringsrapport, der baseres på et spørgeskema. For så vidt angår elektronisk dataudveksling i henhold til kapitel 2 i afgørelse 2008/615/RIA skal evalueringsrapporten baseres på et evalueringsbesøg og en forsøgsfase.

               (4)

               I henhold til kapitel 4, punkt 1.1, i bilaget til afgørelse 2008/616/RIA vedrører det spørgeskema, der udarbejdes af den relevante gruppe i Rådet, hver af de elektroniske dataudvekslinger, og det skal besvares af en medlemsstat, så snart den mener, at den opfylder forudsætningerne for dataudveksling i den relevante datakategori.

               (5)

               Slovenien har besvaret spørgeskemaet om databeskyttelse og spørgeskemaet om oplysninger fra køretøjsregistre.

               (6)

               Slovenien har gennemført en vellykket forsøgsfase med Nederlandene med henblik på evaluering af resultaterne af spørgeskemaet om oplysninger fra køretøjsregistre.

               (7)

               Der er blevet gennemført et evalueringsbesøg i Slovenien, og den belgiske/hollandske evalueringsgruppe har udarbejdet en rapport om evalueringsbesøget, som er blevet sendt til den relevante arbejdsgruppe i Rådet med henblik på evaluering af spørgeskemaet om oplysninger fra køretøjsregistre.

               (8)

               Rådet har fået forelagt en samlet evalueringsrapport, som opsummerer resultaterne af spørgeskemaerne, evalueringsbesøget og forsøgsfasen vedrørende oplysninger fra køretøjsregistre —

         VEDTAGET DENNE AFGØRELSE:
   Artikel 1
   Med henblik på elektronisk søgning af oplysninger i køretøjsregistre har Slovenien fuldt ud gennemført de generelle bestemmelser om databeskyttelse i kapitel 6 i afgørelse 2008/615/RIA og har ret til at modtage og levere personoplysninger i henhold til artikel 12 i nævnte afgørelse fra datoen for nærværende afgørelses ikrafttræden.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 28. juni 2011.

            På Rådets vegne

         FAZEKAS S.

            Formand

      (1)  EUT L 210 af 6.8.2008, s. 1.

      (2)  EUT L 210 af 6.8.2008, s. 12.


title: 2009/208/EF: Europa-Parlamentets afgørelse af 22. april 2008 om afslutning af regnskaberne for Det Europæiske Overvågningscenter for Narkotika og Narkotikamisbrug for regnskabsåret 2006

text:
               31.3.2009

               DA

               Den Europæiske Unions Tidende

               L 88/141

      EUROPA-PARLAMENTETS AFGØRELSE

   af 22. april 2008
   om afslutning af regnskaberne for Det Europæiske Overvågningscenter for Narkotika og Narkotikamisbrug for regnskabsåret 2006
   (2009/208/EF)
   EUROPA-PARLAMENTET,
   der henviser til det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2006 (1),
   der henviser til Revisionsrettens beretning om det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2006, med centrets svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Europa-Parlamentets og Rådets forordning (EF) nr. 1920/2006 af 12. december 2006 vedrørende Det Europæiske Overvågningscenter for Narkotika og Narkotikamisbrug (4), særlig artikel 15,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0116/2008),

               1.

               noterer sig, at det endelige årsregnskab for Det Europæiske Overvågningscenter for Narkotika og Narkotikamisbrug er vedføjet som bilag til Revisionsrettens beretning;

               2.

               godkender afslutningen af regnskaberne for Det Europæiske Overvågningscenter for Narkotika og Narkotikamisbrug for regnskabsåret 2006;

               3.

               pålægger sin formand at sende denne afgørelse til direktøren for Det Europæiske Overvågningscenter for Narkotika og Narkotikamisbrug, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 261 af 31.10.2007, s. 67.

      (2)  EUT C 309 af 19.12.2007, s. 128.

      (3)  EFT L 248 af 16.9.2002, s. 1.

      (4)  EUT L 376 af 27.12.2006, s. 1.

      (5)  EFT L 357 af 31.12.2002, s. 72.


title: 2011/585/EU: Europa-Parlamentets afgørelse af 10. maj 2011 om afslutning af regnskaberne for Det Europæiske Lægemiddelagentur for regnskabsåret 2009

text:
               27.9.2011

               DA

               Den Europæiske Unions Tidende

               L 250/180

         EUROPA-PARLAMENTETS AFGØRELSE
   af 10. maj 2011
   om afslutning af regnskaberne for Det Europæiske Lægemiddelagentur for regnskabsåret 2009
   (2011/585/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Lægemiddelagentur for regnskabsåret 2009,

               —

               der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2009 med agenturets svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 726/2004 (3) om oprettelse af et europæisk lægemiddelagentur, særlig artikel 68,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0153/2011),

               1.

               udskyder afslutningen af regnskaberne for Det Europæiske Lægemiddelagentur for regnskabsåret 2009;

               2.

               pålægger sin formand at sende denne afgørelse til eksekutivdirektøren for Det Europæiske Lægemiddelagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 28.

      (2)  EFT L 248 af 16.9.2002, s. 1.

      (3)  EUT L 136 af 30.4.2004, s. 1.

      (4)  EFT L 357 af 31.12.2002, s. 72.


title: 2013/152/EU: Rådets afgørelse af 21. marts 2013 om elektronisk udveksling med Malta af dna-oplysninger

text:
               26.3.2013

               DA

               Den Europæiske Unions Tidende

               L 86/20

         RÅDETS AFGØRELSE
   af 21. marts 2013
   om elektronisk udveksling med Malta af dna-oplysninger
   (2013/152/EU)
   RÅDET FOR DEN EUROPÆISKE UNION HAR —
   under henvisning til Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (1), særlig artikel 2, stk. 3, og artikel 25,
   under henvisning til Rådets afgørelse 2008/616/RIA af 23. juni 2008 om gennemførelse af afgørelse 2008/615/RIA (2), særlig artikel 20 og kapitel 4 i bilaget, og
   ud fra følgende betragtninger:

               (1)

               I henhold til protokollen om overgangsbestemmelser, der er knyttet som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om oprettelse af Det Europæiske Atomenergifællesskab, bevares retsvirkningerne af retsakter, der er vedtaget af Unionens institutioner, organer, kontorer og agenturer inden Lissabontraktatens ikrafttrædelse, så længe disse retsakter ikke er ophævet, annulleret eller ændret i medfør af traktaterne.

               (2)

               Artikel 25 i afgørelse 2008/615/RIA finder derfor anvendelse, og Rådet skal med enstemmighed afgøre, om medlemsstaterne har gennemført bestemmelserne i kapitel 6 i nævnte afgørelse.

               (3)

               Artikel 20 i afgørelse 2008/616/RIA bestemmer, at afgørelser som omhandlet i artikel 25, stk. 2, i afgørelse 2008/615/RIA træffes på grundlag af en evalueringsrapport, der baseres på et spørgeskema. For så vidt angår elektronisk dataudveksling i henhold til kapitel 2 i afgørelse 2008/615/RIA baseres evalueringsrapporten på et evalueringsbesøg og en forsøgsfase.

               (4)

               Malta har meddelt Generalsekretariatet for Rådet, hvilke nationale dna-analysedatabaser artikel 2-6 i afgørelse 2008/615/RIA finder anvendelse på, og betingelserne for elektronisk søgning som omhandlet i artikel 3, stk. 1, i afgørelsen i overensstemmelse med artikel 36, stk. 2, i nævnte afgørelse.

               (5)

               I henhold til kapitel 4, punkt 1.1, i bilaget til afgørelse 2008/616/RIA vedrører det spørgeskema, der udarbejdes af den relevante arbejdsgruppe i Rådet, hver af de elektroniske dataudvekslinger og skal besvares af en medlemsstat, så snart den mener, at den opfylder forudsætningerne for dataudveksling i den relevante datakategori.

               (6)

               Malta har besvaret spørgeskemaet om databeskyttelse og spørgeskemaet om udveksling af dna-oplysninger.

               (7)

               Malta har gennemført en vellykket forsøgsfase sammen med Østrig.

               (8)

               Der er blevet gennemført et evalueringsbesøg i Malta, og den østrigske evalueringsgruppe har udarbejdet en rapport om evalueringsbesøget, som er blevet sendt til den relevante arbejdsgruppe i Rådet.

               (9)

               Rådet har fået forelagt en samlet evalueringsrapport, som opsummerer resultaterne af spørgeskemaerne, evalueringsbesøget og forsøgsfasen vedrørende udveksling af dna-oplysninger —

         VEDTAGET DENNE AFGØRELSE:
   Artikel 1
   Med henblik på elektronisk søgning og sammenligning af dna-oplysninger har Malta fuldt ud gennemført de generelle bestemmelser om databeskyttelse i kapitel 6 i afgørelse 2008/615/RIA og har ret til at modtage og levere personoplysninger i henhold til artikel 3 og 4 i nævnte afgørelse fra datoen for nærværende afgørelses ikrafttræden.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 21. marts 2013.

            På Rådets vegne

         P. HOGAN

            Formand

      (1)  EUT L 210 af 6.8.2008, s. 1.

      (2)  EUT L 210 af 6.8.2008, s. 12.


title: 2007/142/EF: Kommissionens afgørelse af 28. februar 2007 om oprettelse af et EF-veterinærberedskabsteam, som skal bistå Kommissionen med at yde medlemsstaterne og tredjelande støtte på veterinærområdet i forbindelse med visse dyresygdomme

text:
               1.3.2007

               DA

               Den Europæiske Unions Tidende

               L 62/27

      KOMMISSIONENS AFGØRELSE

   af 28. februar 2007
   om oprettelse af et EF-veterinærberedskabsteam, som skal bistå Kommissionen med at yde medlemsstaterne og tredjelande støtte på veterinærområdet i forbindelse med visse dyresygdomme
   (2007/142/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, og
   ud fra følgende betragtninger:

               (1)

               Ved udbrud eller mistanke om udbrud af visse dyresygdomme skal Kommissionen bistå medlemsstaterne og tredjelande med højt kvalificeret ekspertise inden for veterinærepidemiologi. Tilrådighedsstillelse og brug af veterinæreksperter har også været på dagsordenen i Rådet (landbrug og fiskeri).

               (2)

               Kommissionen kan kun leve op til dette ansvar, hvis den har mulighed for at mobilisere pålidelig teknisk ekspertise på veterinærområdet med meget kort varsel, især i forbindelse med større udbrud af de pågældende dyresygdomme.

               (3)

               Ekspertise og støtte kan ydes mest effektivt af et specialiseret ekspertteam, som f.eks. et EF-veterinærberedskabsteam, hvis medlemmer stiller sig til rådighed på Kommissionens anmodning. Der bør oprettes et sådant team, samtidig med at teamets rolle og opgaver fastlægges.

               (4)

               For at EF-veterinærberedskabsteamet skal kunne yde Kommissionen den nødvendige tekniske bistand på veterinærområdet, kan det være nødvendigt at sende teamets medlemmer til de berørte medlemsstater eller tredjelande. I sådanne situationer bør teamets medlemmer samarbejde med medlemsstatens eller tredjelandets kompetente myndigheder.

               (5)

               EF-veterinærberedskabsteamet bør i den udstrækning, det er hensigtsmæssigt, arbejde tæt sammen med andre internationale ekspertgrupper såsom Det Europæiske Center for Forebyggelse af og Kontrol med Sygdomme (ECDC), Det Internationale Kontor for Epizootier (OIE), De Forenede Nationers Levnedsmiddel- og Landbrugsorganisation (FAO) og Verdenssundhedsorganisationen (WHO), så det sikres, at den tilgængelige ekspertise udnyttes optimalt —

         TRUFFET FØLGENDE AFGØRELSE:
   Artikel 1
   1.   Der oprettes et EF-veterinærberedskabsteam af eksperter (herefter »teamet«), som yder teknisk bistand på veterinærområdet vedrørende foranstaltninger til bekæmpelse af de anmeldelsespligtige sygdomme i bilag I til Rådets direktiv 82/894/EØF (1) (herefter »sygdommene«).
   2.   Teamets medlemmer udpeges blandt eksperter i veterinærepidemiologi, virologi, vilde dyr og planter, forvaltning af udryddelsesprogrammer, laboratoriediagnostik, veterinærtjenesternes struktur og lovgivningsmæssige rammer, risikokommunikation, ledelse/styring og andre fagområder af relevans for bekæmpelse af dyresygdomme.
   Artikel 2
   1.   Teamet bistår Kommissionen i veterinære anliggender af teknisk karakter vedrørende foranstaltninger til bekæmpelse af dyresygdomme, som skal gennemføres i tilfælde af udbrud eller mistanke om udbrud af sygdommene.
   Denne bistand omfatter navnlig:

               a)

               videnskabelig, teknisk og administrativ bistand på stedet i forbindelse med overvågning af og kontrol med samt bekæmpelse og udryddelse af sygdommene i tæt samarbejde med medlemsstatens eller tredjelandets kompetente myndigheder i tilfælde af udbrud eller mistanke om udbrud af sygdommene

               b)

               specifik videnskabelig rådgivning om hensigtsmæssige diagnosticeringsmetoder og epidemiologiske undersøgelser, idet denne rådgivning koordineres med det relevante EF-referencelaboratorium, jf. bilag VII til Europa-Parlamentets og Rådets forordning (EF) nr. 882/2004 (2), og med andre referencelaboratorier, hvis det er relevant

               c)

               specifik bistand til koordineringen mellem medlemsstaternes og tredjelandes veterinærtjenester og med det relevante EF-referencelaboratorium, jf. bilag VII til forordning (EF) nr. 882/2004, og med andre referencelaboratorier, hvis det er relevant.

         2.   Kommissionen kan på sit websted offentliggøre en sammenfattende rapport om teamets aktiviteter samt konklusioner eller arbejdsdokumenter, som disse aktiviteter måtte udmønte sig i.
   Artikel 3
   1.   Medlemsstaterne forelægger senest den 1. juni hvert år Kommissionen en liste over eksperter, som de foreslår udnævnt til medlemmer af teamet for det efterfølgende kalenderår; den første liste forelægges dog senest 30 dage efter offentliggørelsen af denne afgørelse i Den Europæiske Unions Tidende.
   Medlemsstaterne fremlægger i den forbindelse alle relevante oplysninger om faglige kvalifikationer og kompetenceområde for hver af de foreslåede eksperter.
   2.   Teamets medlemmer udnævnes af Kommissionen blandt de eksperter, medlemsstaterne har foreslået.
   Kommissionen forelægger senest den 1. november hvert år i Den Stående Komité for Fødevarekæden og Dyresundhed medlemsstaterne en ajourført liste over teamets medlemmer.
   Kommissionen offentliggør den ajourførte liste på sit websted.
   Medlemmernes navne indhentes, behandles og offentliggøres i overensstemmelse med Europa-Parlamentets og Rådets forordning (EF) nr. 45/2001 (3).
   Medlemmer, som ikke længere kan bidrage effektivt til teamets aktiviteter, som træder tilbage, eller som ikke overholder bestemmelserne i denne afgørelses artikel 4 eller i artikel 287 i traktaten om oprettelse af Det Europæiske Fællesskab, kan udskiftes.
   Artikel 4
   Teamet skal overholde bestemmelserne i den forretningsorden, der fastlægges af Kommissionen på grundlag af standardforretningsordenen for ekspertgrupper.
   Forretningsordenen offentliggøres på Kommissionens websted.
   Artikel 5
   Teamets medlemmer

               a)

               skal på Kommissionens anmodning stille sig til rådighed med kort varsel

               b)

               må ikke videregive oplysninger, som arbejdet i teamet giver dem kendskab til, når de er blevet gjort opmærksomme på, at de pågældende oplysninger skal behandles fortroligt.

         Artikel 6
   Teamets medlemmer er berettigede til diæter i forbindelse med deltagelse i teamets aktiviteter på stedet eller varetagelse af hvervet som teamleder eller referent for særlige spørgsmål vedrørende besøg i medlemsstater eller tredjelande, jf. bilaget til denne afgørelse.
   Rejse- og opholdsudgifter refunderes af Kommissionen i overensstemmelse med de regler for godtgørelse af rejse- og opholdsudgifter og andre udgifter for eksterne eksperter, der anvendes af Europa-Kommissionens Forvaltnings- og Lønudbetalingskontor, »Experts Section«.

      Udfærdiget i Bruxelles, den 28. februar 2007.

            På Kommissionens vegne

         Markos KYPRIANOU

            Medlem af Kommissionen

      (1)  EFT L 378 af 31.12.1982, s. 58.

      (2)  EUT L 165 af 30.4.2004, s. 1. Berigtiget i EUT L 191 af 28.5.2004, s. 1.

      (3)  EFT L 8 af 12.1.2001, s. 1.

      BILAG
      DIÆTER
      Teamets medlemmer er berettigede til diæter i forbindelse med deltagelse i teamets aktiviteter, jf. følgende princip:

                  For deltagelse i teamets aktiviteter på stedet:

                              —

                              300 EUR for en hel dags deltagelse eller 150 EUR for deltagelse i et formiddags- eller et eftermiddagsmøde eller et eksternt møde som led i teamets arbejde.

                  For varetagelse af hvervet som teamleder eller referent for aktiviteter, der kræver mindst én dags arbejde, efter forudgående skriftlig godkendelse fra Kommissionen:

                              —

                              300 EUR.


title: Rådets Afgørelse af 28. december 1973 om Fællesskabets finansiering af visse udgifter i forbindelse med ydelse af fødevarehjælp inden for programmet 1973/1974

text:
28 . 12 . 73                                De Europæiske Fællesskabers Tidende                               Nr. L 359 /53
                                                                II
                                     ( Retsakter hvis offentliggørelse ikke er obligatorisk)
                                                             RÅD
                                                    RÅDETS AFGØRELSE
                                                     af 28 . december 1973
              om Fællesskabets finansiering af visse udgifter i forbindelse med ydelse af fødevarehjælp
                                               inden for programmet 1973/1974
                                                          (73/448/EØF)
RÅDET FOR DE EUROPÆISKE                                              transporten af fødevarehjælpen i form af korn helt
FÆLLESSKABER HAR                                                     til distributionsstederne,
under henvisning til traktaten om oprettelse af Det
                                                                     TRUFFET FØLGENDE AFGØRELSE :
europæiske økonomiske Fællesskab,
                                                                                Eneste artikel
under henvisning til Rådets forordning (EØF) nr.
1703 /72 af 3 . august 1972 om ændring af forordning
(EØF) nr. 2052/69 for så vidt angår Fællesskabets fi               Inden for rammerne af Fællesskabets fødevarehjælp
nansiering af udgifter som følge af gennemførelsen                  til fordel for Øvre-Volta, Mali, Mauritanien, Niger,
af konventionen om fødevarehjælp af 1967, og om                      Senegal, Tchad og Etiopien inden for programmet
fastsættelse af bestemmelserne vedrørende Fællesska                 1973/ 1974 er Fællesskabets finansiering udvidet til
bets finansiering af udgifter som følge af gennemfø                 også at dække udgifterne ved forsendelse af varerne
relse af konventionen om fødevarehjælp af 1971 ( l ),               helt til distributionsstederne. Når leveringsaftalen
særlig artikel 8, stk. 1 , og artikel 10, stk. 1 ,                   fastsætter det, kan denne finansiering undtagelsesvis
                                                                     ske i form af et fast bidrag.
under henvisning til forslag fra Kommissionen, og
                                                                     Udfærdiget i Bruxelles, den 28 . december 1973 .
ud fra følgende betragninger :
                                                                                På Rådets vegne
i betragtning af den situation, som Sahel-landene og                                              Ove GULDBERG
Etiopien befinder sig i, forekommer det nødvendigt,
at Fællesskabet påtager sig udgifterne til dækning af                                                 Vormand
 (') EFT nr. L 180 af 8 . 8 . 1972, s . 1 .


title: Den Europæiske Centralbanks afgørelse (EU) 2015/716 af 12. februar 2015 om ændring af afgørelse ECB/2004/2 om vedtagelse af forretningsordenen for Den Europæiske Centralbank (ECB/2015/8)

text:
               5.5.2015

               DA

               Den Europæiske Unions Tidende

               L 114/11

         DEN EUROPÆISKE CENTRALBANKS AFGØRELSE (EU) 2015/716
   af 12. februar 2015
   om ændring af afgørelse ECB/2004/2 om vedtagelse af forretningsordenen for Den Europæiske Centralbank (ECB/2015/8)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank (herefter »ESCB-statutten«), særlig artikel 12.3, og
   ud fra følgende betragtninger:

               (1)

               Det er hensigtsmæssigt at tilpasse reglerne om Styrelsesrådets beslutningsproces ved skriftlig procedure, således som dette er defineret i artikel 13g, 13h og 13i i forretningsordenen for Den Europæiske Centralbank, for at tage hensyn til de særlige behov i forbindelse med proceduren om ikke-indsigelse i henhold til artikel 26, stk. 8, i Rådets forordning (EU) nr. 1024/2013 (1).

               (2)

               For så vidt angår den skriftlige procedure inden for anvendelsesområdet for artikel 13g-13i i forretningsordenen for Den Europæiske Centralbank, og under hensyntagen til de særlige tidsfrister, der er fastsat deri, er det hensigtsmæssigt at afsætte maksimalt fem arbejdsdage til medlemmerne af Styrelsesrådets behandling for at gøre det muligt for medlemmerne i overensstemmelse med artikel 26, stk. 8, i forordning (EU) nr. 1024/2013, at nå til enighed om mulige indsigelser, inklusive en skriftlig begrundelse, til et udkast til afgørelse inden for en periode på højst ti arbejdsdage.

               (3)

               I henhold til ESCB-statuttens artikel 10.2 kan Styrelsesrådsmedlemmernes udøvelse af deres stemmeret kun ske ved personlig tilstedeværelse. Dette er et vigtigt led i Styrelsesrådsmedlemmernes uafhængighed, da de er medlemmer ex officio og ikke kan erstattes ved en anden persons stemmeafgivelse, med mindre medlemmet er forhindret i at deltage i møderne i en længere periode i overensstemmelse med betydningen i ESCB-statuttens artikel 10.2. En stemme eller udtalelse om indholdet, som et medlem af Styrelsesrådet har afgivet, og som overføres elektronisk som en del af Styrelsesrådets beslutningstagning ved skriftlig procedure, behøver ikke at bære dette medlems fysiske underskrift. Dette er i overensstemmelse med kravene i ESCB-statuttens artikel 10.2.

               (4)

               Hvis den elektroniske afgivelse af Styrelsesrådsmedlemmets stemme eller udtalelse ikke er realistisk, kan dette medlem udtrykkeligt bemyndige en anden person til at underskrive dennes stemme eller udtalelse om indholdet. Den bemyndigedes underskrift bekræfter, at dette er det pågældende Styrelsesmedlems personlige stemme eller udtalelse.

               (5)

               Afgørelse ECB/2004/2 (2) bør ændres for at tage højde for denne udvikling —

         VEDTAGET FØLGENDE AFGØRELSE:
   Artikel 1
   Ændring af forretningsordenen for Den Europæiske Centralbank
   Afgørelse ECB/2004/2 ændres som følger:

               1.

               Artikel 4.7 erstattes af følgende:
               »Med mindre andet udtrykkeligt fremgår af artikel 4.8 kan beslutninger også træffes ved skriftlig procedure, medmindre mindst tre medlemmer af Styrelsesrådet gør indsigelse. Ved skriftlig procedure kræves: i) normalt mindst fem arbejdsdage til behandling af spørgsmålet hos alle medlemmer af Styrelsesrådet, ii) en udtrykkelig eller stiltiende personlig godkendelse fra alle medlemmer af Styrelsesrådet (eller disses stedfortrædere i overensstemmelse med artikel 4.4) og iii) at en eventuel beslutning føres til protokols i referatet af Styrelsesrådets næstfølgende møde. Beslutninger truffet ved skriftlig procedure skal godkendes af de medlemmer af Styrelsesrådet, der har stemmeret på godkendelsestidspunktet.«

               2.

               Følgende stykker tilføjes til artikel 4:

                           »4.8

                           Inden for anvendelsesområdet for artikel 13g-13i kan beslutninger også træffes ved skriftlig procedure, medmindre mindst fem medlemmer af Styrelsesrådet gør indsigelse. Ved skriftlig procedure kræves maksimalt fem og for så vidt angår artikel 13h 2 arbejdsdage til medlemmerne af Styrelsesrådets behandling.

                           4.9

                           Ved skriftlige procedurer kan et medlem af Styrelsesrådet (eller dennes stedfortræder i overensstemmelse med artikel 4.4) udtrykkeligt bemyndige en anden person til at underskrive deres stemme eller udtale sig om indholdet i henhold til det, de har godkendt personligt.«

         Artikel 2
   Ikrafttrædelse
   Denne afgørelse træder i kraft på dagen for dens vedtagelse.

      Udfærdiget i Frankfurt am Main, den 12. februar 2015.

         Mario DRAGHI

            Formand for ECB

      (1)  Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT L 287 af 29.10.2013, s. 63).

      (2)  Den Europæiske Centralbanks afgørelse ECB/2004/2 af 19. februar 2004 om vedtagelse af forretningsordenen for Den Europæiske Centralbank (EUT L 80 af 18.3.2004, s. 33).